
Nr.297, datë 24.5.2006

Për disa shtesa dhe ndryshime në rregulloren e zbatimit të kodit rrugor të republikës së shqipërisë, miratuar me vendimin nr.153, datë 7.4.2000 të këshillit të ministrave

Në mbështetje të nenit 100 të Kushtetutës dhe të ligjit nr.8378, datë 22.7.1998 “Kodi Rrugor i Republikës së Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

Vendosi:

Në rregulloren e zbatimit të Kodit Rrugor të Republikës së Shqipërisë, miratuar me vendimin nr.153, datë 7.4.2000 të Këshillit të Ministrave, të bëhen këto shtesa dhe ndryshime:
1.Pas nenit 346 shtohet neni 346/1, me këtë përmbajtje:

 “Neni 346/1
Instrumentet e testimit dhe të evidentimit (Neni 198 i Kodit Rrugor)

Çdo instrument që përdoret nga organet e kontrollit për evidentimin e shkeljeve duhet të jetë i homologuar, në përputhje me standardet e BE-së.”.
2. Pas pikës 4 të nenit 349, shtohet pika 5, me këtë përmbajtje:
“5. Procesverbali për mjetet, ngarkesa e të cilave tejkalon masën e lejuar, duhet të jetë sipas “Modeli VI.2”, që i bashkëlidhet kësaj rregulloreje.”.
3. Rregullores i shtohet dhe “Modeli VI.2”, që i bashkëlidhet këtij vendimi.

4. “Modeli IV.8, i nenit 369”, që i bashkëlidhet rregullores, zëvendësohet me “Modeli IV.8/a”, që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha 

